Sinfonia nro 9 (Aho)

Kalevi Aho sävelsi yhdeksännen sinfoniansa vuosina 1993–1994. Kolmiosaisessa teoksessa käytetään soolosoittimena pasuunaa. Vaikka kahdeksas ja yhdeksäs sinfonia sävellettiin itsenäisiksi, on ne myös suunniteltu laajaksi konserttikokonaisuudeksi, jonka "avausnumerona" yhdeksäs sinfonia on.

Aho sävelsi sinfoniansa Helsingin juhlaviikkojen tilaustyönä. 2. syyskuuta 1994 järjestetyssä kantaesityksessä solistina toimi Christian Lindberg ja Lahden kaupunginorkesteria johti Osmo Vänskä. Teoksella on alaotsikko Sinfonia concertante nro 2. Yhdeksäs sinfonia on tyyliltään kepeämpi kuin kahdeksas. Siinä kuullaan eri aikakausien (nykyisyys, menneisyys, tulevaisuus) vaikutteita. Vaikka tärkeimmässä asemassa on nykytyyli, sisältyy teokseen myös esimerkiksi barokkityylisiä kohtia, joissa pasuuna jopa vaihtuu sackbutiin. Orkesterin kokoonpanoon kuuluu cembalo.

Lähteet 
 

Kalevi Ahon sinfoniat
1990-luvun musiikkiteokset